stanford-oval/wikipedia huggingface dataset:
שבתאי לוי (קצין)
השירות הצבאי

בשנת 1950 התגייס לוי לצה"ל, עבר טירונות בבה"ד 4 והוצב לשירות בחיל הים כמלח על קורבטה אח"י "ההגנה" ק-20. לאחר סיום קורס חובלים הוסמך כקצין ים והוצב לשייטת הגדולה שכללה את הפריגטות והקורבטות של חיל הים.
כקצין סיפון בקורבטה אח"י וג'ווד ק-18, השתתף במבצע הסיוע לנפגעי רעידת האדמה ביוון בשנת 1953. אניות השייטת בפיקוד שלמה אראל סיירו בין האיים והיו הראשונים להגיע ולהגיש עזרה, לספק מים ומזון לפנות פצועים לטיפול רפואי. שבתאי פיקד על חוליות חילוץ פצועים בחוף והעברתם לטיפול רפואי באניות. הייתה זאת חוויה מעצבת לכל מי שהשתתף בה, באותה עת טרם השלימה יוון את הכרתה בישראל והמחלצים הדגישו את לאומיותם והכרת התודה מצד העם היווני לישראל ליוותה את חיל הים שנים רבות אחר כך.
לאחר סיום קורס קציני תותחנות נשלח לוי לבריטניה על מנת לעבור קורס משלים בתותחנות, חזר לארץ והצטרף לצוות המשחתת "אח"י יפו". במבצע קדש בשנת 1956 שירת כקצין בקרת אש וניהל את הירי על המשחתת המצרית ה"איברהים אל אוול" היה זו הפעילות העיקרית של חיל הים באותה מערכה. בשנת 1958 נשלח שוב לבריטניה לקורס בכיר לקציני תותחנות וטילים בסיום הקורס הוצב בצוות שליוה ברפאל את פיתוח טיל הלוז שהפך לבסיס פיתוח הנשק העיקרי של חיל הים, "גבריאל".
בשנת 1965, לאחר גמר קורס המכללה הבין-זרועית לפיקוד ולמטה זרוע ים כחניך במחזור ח' ומדריך במחזור ט' הוצב לוי לטרפדות כמפקד ט-206 ומפל"ג 914\915. היה זה פיקוד ימי ראשון, באותה תקופה הטרפדות היוו כח מבצעי שביצע הן פעולות מבצעיות חשאיות, פעולות ביטחון שוטף ואימונים. הקצינים ששרתו בטרפדות הגיעו לתפקידי פיקוד בכירים בחיל הים.
בשנת 1966 בעקבות מחסור של מועמדים לקורס החובלים, הועבר לוי לבה"ד חיל הים על מנת לנהל את המשבר. מועמדים לקורס החובלים אותרו בתקופה ההיא מבתי הספר הימיים, אשר הם בתורם לא הצליחו למלא את השורות הדרושות לאיוש ספינות הטילים החדישות אשר הוכנסו לשורות החיל. על לוי הוטל לבנות ולפתח קורס חובלים מקצועי שיתאים לצרכים העתידיים של החיל ולפתוח את הגיוס לקורס לכלל בוגרי התיכון.
הקורס קוצר ל-18 חודשים והיה צורך בשלושה קורסים בשנה. השינויים העיקריים היו ביטול קורס הקצינים הבסיסי בבה"ד 1. ומקומו הוכנס שלב "פיקוד וימאות" שהכשיר את בוגרי התיכון בימאות בסיסית ותרגול אימונים ימיים, במקום תרגילי פיקוד יבשתיים שהיו בבה"ד 1. לצורך זה גויסה קבוצת מדריכים במילואים בוגרי אגודות ימיות, מפקדי ספינות מפרש. כמו כן, מדריכים מהקומנדו ימי עם סירות גומי. קוס הצניחה בוטל ובמקומו קוים קורס צלילה. יתר השלבים בקורס הותאמו למקצועות של הסטילים העתידיים. מעמדו של בית ספר לחובלים שונה והוא נכלל בבית ספר לקצינים שכלל גם את הכשרת הקצינים בשלב המתקדם בהכשרת הקצין במקצועות: נשק, גנ"ק, מכונה, ואלקטרוניקה בספינות הטילים.
במלחמת ששת הימים שימש שבתאי כנציג חיל הים במטה הכללי והיה מעורב בתכנון כיבושה של שארם א-שייח' על ידי כוחות החיל. עם סיום כיבושה של סיני הסתיים תפקידו במטכ"ל והוא הועבר לפקד על כוח שטיהר את נקודות החוף בחופי סיני בעזרת צוותי פשיטה מורכבים מחניכי קורס החובלים שהונחתו מספינות שנלקחו שלל והוסבו לספינות חיל ים.
ספינות הטילים

לוי היה שותף בתכנון ספינות הטילים של חיל הים, הן בבחירת גוף הספינה והן בתכנון חימושה, כלי לחימה מודרני כחול לבן. היה שותף פעיל בפיתוח הטיל ובניסויים המבצעיים של הטיל וכן יצא לבחון בציים זרים ספינות שיתאימו לגוף הסטי"ל העתידי.
בשנת 1968 הצטרף לשייטת 3 (שייטת הסטי"לים) ובמסגרתה השתתף בפשיטה על שדה התעופה של ביירות, פעולה שהייתה אחד הגורמים להטלת אמברגו צרפתי על משלוחי נשק מצרפת לישראל. לוי השתתף בהברחת הספינות "אח"י עכו" ו-"אח"י סער" משרבור דרך גיברלטר לישראל ערב הטלת האמברגו.
כמפקד הספינה אח"י סער ומפל"ג הסטי"לים עסק בהפיכתם של הספינות שחומשו בתחילה בתותחים לספינות טילים. הוא השתתף בצוות שגיבש את נוהלי הפעלת מערכות הנשק בספינות וגיבוש תורת הקרב. הפעלת ספינות הטילים הייתה ייחודית במערב, הטיל הישראלי גבריאל היה נחות בגודלו (180 ק"ג) ובטווח הפגיעה שלו (18 ק"מ) מול הטיל הסובייטי P-15 טרמיט, הידוע בכינוי "סטיקס", בעל טווח של 50 ק"מ, דבר שחייב הפעלת הסטי"לים בהסתערות תוך בלבול תמונת הקרב לאויב כדי לצמצם את הטווחים ולמנוע מהאויב לנצל את יתרון הטווח של טיליו, כמו כן הכנת אמצעי נגד הטילים הסובייטים שהיו בידי ציי מדינות ערב.
בקרבות נגד סטי"ל מצרי\סורי מהדגם הסובייטי יתרון הטווח הגדול של הטיל איפשר לאויב לירות ראשון ולהסתלק מהמקום. הסטי"ל הישראלי נדרש לצמצם את הטווח על מנת להגיע לטווח היעיל. תורת הקרב והאמצעים שפותחו כנגד הטילים הוכיחו את יעילותם כפי שהוכח מתוצאות הקרבות של מלחמת יום הכיפורים בהם טובעו סטי"לי האויב ואילו בצד הישראלי לא נפגע אף לא סטי"ל ישראלי אחד.
בשנת 1971 קיבל לוי את תפקיד מפקד שייטת ספינות הטילים. בתקופה זו של הזירה הימית במלחמת ההתשה בוצעו מבצעים ופשיטות רבות מהים נגד בסיסי מחבלים בסיוע הסטי"לים, כדוגמת מבצע ברדס 54–55 ואביב נעורים, וכן בוצעו מבצעים מודיעיניים ומבצעים להעלאת יהודים מלבנון וסוריה. עיקר המאמץ הושקע בשייטת בהכנות למבצעי תקיפת הסטי"לים של חיל הים הסורי וחיל הים המצרי בקרבת בסיסיהם. תוכניות אלה באו לידי ביטוי בקרבות הזירה הימית במלחמת יום הכיפורים. כן תורגלו רבות פעילות ההגנה כנגד טילים כנגד עדיפות הטווח של הטילים בידי האויב. בדרכו האוהדת והמקצועית שמר שבתאי על רמת תחקירים גבוהה בחשיפה מלאה.
ביולי 1973 מסר לוי את הפיקוד על שייטת ספינות הטילים למיכאל ברקאי ונשלח לקורס פיקוד בכיר במכללת הצי האמריקאי. הוא היה הקצין הישראלי הראשון שהתקבל לקורס הזה. 3 חודשים לאחר מכן פרצה מלחמת יום הכיפורים. שייטת ספינות הטילים נחלה ניצחונות בכל הקרבות וטיבעה את ספינות האויב מבלי להיפגע. בהשיגה עליונות ימית אשר אפשרה את אספקת החירום דרך הים הפתוח. לוי חזר לישראל, הצטרף לשני קרבות של הסטי"לים, אך בעיקר שימש במשך המלחמה עוזרו של מפקד חיל הים למבצעים. לאחר שוך הקרבות חזר למכללה בארצות הברית והרצה על הקרבות בהם השתתפו הסטי"לים, מאחר שאלו היו הקרבות הראשונים בהיסטוריה הימית של שימוש בטילים. לוי הושפע מאוד בעקבות השהות בצי האמריקני מאפשרויות ניצול כוחות אוויריים בקרב הימי הן על ידי מטוסי סיור\תקיפה והן על ידי מסוק צמוד לכוח הימי.
ספינות הטילים > גלריה

נשיא המדינה זלמן שזר מתארח בספינת טילים עם סא"ל שבתאי לוי, 1970.
אל"ם שבתאי לוי ובנו בגשר אח"י סער 1971.
אל"ם שבתאי לוי מפקד שייטת ספינות הטילים.
מסדר העברת פיקוד ספינת טילים שבתאי לוי שני משמאל.
מפקד חיל הים אברהם בוצר עם מפקדים בשייטת ספינות הטילים
שבתאי לוי (עומד משמאל) עם עולים מסוריה שהוברחו בדרך הים 1973.
אל"ם שבתאי לוי מרצה לקצינים הלומדים במכללת הלחימה הימית, של צי ארצות הברית, על קרבות בזירה הימית במלחמת יום הכיפורים, דצמבר 1973.
המשך תפקידים

בשנת 1974, בגמר הקורס בארצות הברית, הוצב כמפקד בה"ד חיל הים על מנת ליישם את מה שלמד בארצות הברית, ולאחר מכן נתמנה למפקד זירת ים סוף והועלה לדרגת תת-אלוף, באותה תקופה זירת ים סוף הייתה בשיא עוצמתה כאשר כללה פלגת סטי"לים, שייטת נחיתה ופלגות דבורים בבסיסים החל מראס סודר בצפון מפרץ סואץ, אבו זנימה, א-טור, שארם א-שייח' ובסיס תחזוקה ומספנה באילת. משימת הזירה הייתה הבטחת השיט בים סוף עד המפרץ הפרסי. הגנה על הפקת הנפט במפרץ סואץ על ידי חברות ישראליות שהייתה אז בשיאה, תפוקת הנפט משדה בלאיים ליד א-טור ואבו זנימה אשר ספקה את צורכי המשק הישראלי.
אף על פי שמדינת ישראל יצאה פעמיים למלחמה עקב סגירת מצרי טירן והשליטה על ים סוף הייתה חיונית, החל להתבצע הסכם הביניים בשנת 1975 שקדם להסכם השלום ובשנת 1976 הועברו שטחים מסיני חזרה למצרים וכך פונה בסיס ראס סודר כאשר הכוח הימי הישראלי הוחזר לבסיס א-טור.
הרמטכ"ל מרדכי גור עם מפקד חיל הים בנימין תלם ומפקד בה"ד חיל הים שבתאי לוי בטקס סיום קורס חובלים, 1974.
הרמטכ"ל מרדכי גור ומפקד חיל הים בנימין תלם מעניקים דרגת תא"ל לשבתאי לוי, 1976.
מפקד זירת ים סוף תא"ל שבתאי לוי מקבל אורחים בבסיס מפרץ שלמה, ראשון מימין מפקד חיל הים אלוף בנימין תלם.
המשך תפקידים > ראש מספן ים

בשנת 1976 מונה לוי לראש מספן הים כסגנו של האלוף ביני תלם, והועלה לדרגת תא"ל. באותה תקופה התפתחה בחיל הים התפישה של בניית כוח של שני סוגי ספינות טילים: הספינות מדגם סער 4.5 נירית כספינות סיור לטווחים ארוכים. במקביל נבנו ספינות קטנות המיועדות לתקיפה במבואות נמלי האויב באזורי כיסוי טילים ותותחים מהחוף. הדגם שנבחר היה סנפירית תוצרת חברת גרומן מארצות הברית. בפרויקט שזכה לכינוי זיוונית הוזמנו שני אבטיפוס, האחד בארצות הברית והשני ממספנות ישראל (הדגם שנבחר לא עמד בגבולות התקציב ומאוחר יותר בוטל הפרויקט כולו).
בשנת 1977 עמד האלוף ביני תלם לסיים את תפקידו כמפקד חיל הים. ולוי, לצידם של תא"ל מיכאל ברקאי ותא"ל זאב אלמוג, היה בין המועמדים להחליפו כמפקד החיל. לבסוף נבחר ברקאי לתפקיד ולוי המשיך בתפקידו כסגן מפקד החיל עד שהוחלף על ידי תא"ל גדעון רז.
עם כניסתו של ברקאי לתפקיד ובהשפעתו של לוי שונו סדרי העדיפויות ונושא האווירייה בצי קיבל עדיפות ובמסגרתו הוכנס מסוק על הסטי"ל ונבנו שני סטי"לים נושאי מסוקים. במקביל נרכשו על ידי חיל הים שלושה מטוסי סיור והוקם גף הסיור הימי שהיה צמוד לשייטת הסטי"לים, על מטוסים אלו הוטלה גם אבטחת החופים. הושם דגש על שיפור הסטי"לים והוספה הגנה נגד טילים על ידי רכישת הוולקן פלנקס, תותח נגד טילים. דגש נוסף ניתן לרכישת צוללות מודרניות, מתוך כוונה להגיע למספר של שש צוללות, כנשק טקטי במבואות וכנשק אסטרטגי ארוך טווח.
תפקידים ציבוריים

בשנת 1978 השתחרר שבתאי מצה"ל לאחר 28 שנות שירות ופנה לשוק הפרטי. לוי הצטרף לאחיו שהקים חברה למכירת מוצרי צריכה אלקטרוניים, והקימו ביחד חברה לזימוניות והחל לעבוד על הקמת חברת ספנות עם היזם רמי אונגר יבואן לנצ'יה.
בשנת 1980 מונה למנהל רשות הספנות והנמלים תפקיד בו החזיק עד 1994. במסגרת תפקידו שימש כדירקטור בחברת השיט "צים" וככזה היה שותף בהתפתחותה של החברה והצטיידותה באוניות מכולה חדישות.
כיו"ר מל"ח בתחום הימי יזם הכרה ממשלתית בצורך בקיומו של צי ברזל - מספר אניות מינימלי מאויש בצוותים ישראלים לשעת חירום, ובדומה לחוק הספנות הנורווגי ביקש לתמוך בצי הישראלי, בחוק ספנות ישראלי, על מנת לאפשר לו כושר תחרות בינלאומי באיוש קצונה ישראלית.
כחבר במועצת רשות הנמלים ויו"ר ועדת פיתוח פעל לקדם את נמלי ישראל לנמלים מודרניים תחרותיים כמו כן בתקופה זו מוזגה הרכבת שהייתה חברה ממשלתית דלת תקציבים, במצב ירוד ועלוב. המיזוג גרם להשקעה רבה מכספי פיתוח הנמלים לרכבת, פעולה ששינתה את מעמדה של הרכבת שהפכה למודרנית וחיונית לתחבורה הציבורית.
כיו"ר הוועדה למימי חופין שהיא זרוע של המועצה הארצית לתכנון ולבנייה, תכנן את תוכנית המתאר למימי קו החוף תמ"א 13 בה הובטחו צורכי המדינה לאורך החופים, כמשאב בעל ביקושים רבים כגון: פיתוח הנמלים, מעגנות וחופים ציבוריים. במסגרת זו הוקצו שטחים לפיתוח עתידי של נמלי חיפה אשדוד ואילת ונבנו המעגנות בעכו, הרצליה, תל אביב, יפו, אשדוד, אשקלון ואילת. בתקופתו כראש המספן הושם דגש על חינוך הימי בבית הספר הימיים ברשות לחינוך ימי באגודות הימיות.
משנת 1994 מכהן כחבר הנהלה במכללת הגליל שמטרתה יצוא ידע בנושאי מינהל למנהלים בכירים מארצות העולם בעיקר מארצות מתפתחות, המכללה מלמדת מקצועות מינהל שונים וכל בוגריה שנאמדים באלפים הופכים להיות אוהדים של ישראל בארצותיהם. לוי אחראי על לימודי הים ניהול נמלים, ספנות ובוועדת היגוי בלימודי ביטחון לאומי, ביטחון נמלים וספנות.
תחביב ופרטים אישיים

לוי המשיך בשייט כדרך חיים. משנת 1980 הוא בעל ספינת מפרש והשתתף בשיוטים בינלאומיים רבים בהם ייצג את ישראל. הוא נבחר פעמיים כאיש השנה בשייט. כחבר מועדון שייטים כרמל הוא נבחר פעמיים לנשיא המועדון. החל משנת 2004 שימש כיו'"ר אגודת יורדי ים זבולון שעוסקת בחינוך וספורט ימי לנוער, האגודה פרושה לאורך חופי ישראל ב-11 סניפים, ונכון לשנת 2011 הוא ממלא תפקיד נשיא האגודה.
שבתאי לוי נשוי, אב ל-5 ילדים, שניים מבניו אף הם חובלים. בעל תואר ראשון מאוניברסיטת חיפה, ותואר שני ממכללת המלחמה של הצי האמריקאי בניופורט, רוד איילנד שבארצות הברית.
ביאורים

↑  קבלת פיקוד של גדי שפי על אח"י אילת, 1971. משמאל לימין: שפי, מפקד שייטת ספינות הטילים אל"ם שבתאי לוי, מפקד הפלגה סא"ל מיכאל ברקאי וסגן מפקד הספינה סרן עמי שראל.
הערות שוליים

↑  שבתאי לוי פעילותי כמפקד שייטת ספינות הטילים, באתר משמר המורשת הימית.
תא"ל שבתאי לוי
שנות הקסם

| --- | --- |

 סוגה:  דרמה קומית
 יוצרים:  ניל מרלנס קרול בלאק
 שחקנים:  פרד סבאג'  דניקה מק'קלר  דן לוריה  אלי מילס  אוליביה ד'אבו  ג'ייסון הרווי  ג'וש סוויאנו
 פסקול:  The Wonder Years: Music from the Emmy Award-Winning Show & Its Era 
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  115 
 הפקה
 הפצה:  Turner Program Services, הולו 
 טכניקת צילום:  מצלמה יחידה 
 מוזיקה:  ויליאם גארט וולדן 
 אורך פרק:  22–24 דקות
 שידור
 רשת שידור:  ארצות הברית ארצות הברית ABC ישראל ישראל הטלוויזיה החינוכית
 רשת שידור בישראל:  ערוץ ביפ הטלוויזיה החינוכית הישראלית
 תקופת שידור מקורית:  31 בינואר 1988 – 12 במאי 1993 
 קישורים חיצוניים
 דף התוכנית ב-IMDb
 
שנות הקסם (באנגלית: The Wonder Years) היא סדרת טלוויזיה אמריקנית ששודרה ברשת ABC במשך שש עונות, בשנים 1988–1993.
הסדרה זכתה להצלחה, ודורגה בעשיריה הראשונה של נילסן בשתיים משש עונותיה. היא זכתה בפרס אמי לסדרת הקומדיה הטובה ביותר, ב-1988, לאחר ששודרו רק ששת פרקיה הראשונים.
שיר הנושא של הסדרה היה ביצוע של ג'ו קוקר לשירם של הביטלס, "With a Little Help from My Friends".
בישראל שודרה הסדרה במהלך השנים בטלוויזיה החינוכית, בערוץ 3 ובערוץ הילדים בכבלים, ובשנים 2009–2010 בערוץ ביפ.
תקציר העלילה

עלילת הסדרה מתרחשת בשלהי שנות ה-60 וראשית שנות ה-70 של המאה ה-20. האירועים ההיסטוריים והתהפוכות החברתיות, שעברה ארצות הברית בשנים סוערות אלו, מוצגים דרך עיניו של גיבור הסדרה, נער מתבגר בשם קווין ארנולד. הסיפור מגולגל מפיו של דובר, שהוא קווין המבוגר הנזכר באירועי ילדותו. הנושאים שבהן עוסקת הסדרה הם הנושאים הרגילים של סדרות נעורים והתבגרות: בית הספר, המשפחה והחברים של קווין. בתוכם משתלבים הנושאים ההיסטוריים, כגון מלחמת וייטנאם.
סקירה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 6 | 6 | 31 בינואר 1988 | 19 באפריל 1988 |
| 2 | 17 | 17 | 30 בנובמבר 1988 | 16 במאי 1989 |
| 3 | 23 | 23 | 3 באוקטובר 1989 | 16 במאי 1990 |
| 4 | 23 | 23 | 19 בספטמבר 1990 | 15 במאי 1991 |
| 5 | 24 | 24 | 2 באוקטובר 1991 | 13 במאי 1992 |
| 6 | 22 | 22 | 23 בספטמבר 1992 | 12 במאי 1993 |
דמויות > דמויות ראשיות

קווין ארנולד (פרד סבאג') - גיבור הסדרה, נער מתבגר ממוצע. קולו של קווין הבוגר הוא קולו של השחקן דניאל שטרן.
גוונדולין "ויני" קופר (דניקה מקקלר) - מושא אהבתו של קווין, הגרה בסמוך למשפחת ארנולד. הנשיקה הראשונה של קווין וויני ומותו של אחיה הגדול בווייטנאם, מניעים את עלילת פרק הפיילוט של הסדרה. בהמשך מחליטים הוריה של ויני להתגרש, כתוצאה מהאבל על מות הבן.
פול פייפר (ג'וש סוויאנו) - חברו הטוב ביותר של קווין, תלמיד מצטיין הסובל מכל אלרגיה אפשרית. בפרק הסיום מתברר שהוא הולך ללמוד משפטים באוניברסיטת הרווארד. נפוצה שמועה כי השחקן ששיחק את פול פייפר הפך לימים לזמר הרוק מרלין מנסון, אך זוהי רק אגדה אורבנית. סוביאנו עצמו, בדומה לדמותו הטלוויזיונית, למד משפטים בישיבה יוניברסיטי (לאחר תואר ראשון מאוניברסיטת ייל, "מתחרתה" של הרווארד) ועוסק כיום בעריכת דין.
ג'ק ארנולד (דן לוריה) - אביו של קווין, ותיק מלחמת קוריאה, איש הממעט במילים ונח לרגוז. בתחילה הוא עובד במשרת ניהול זוטרה בתאגיד נורקום, שאינה מספקת אותו. לבסוף הוא עוזב ומקים עסק משלו.
נורמה ארנולד (אלי מילס) - אמו של קווין, עקרת בית שהפסיקה את לימודיה במכללה כשהתחתנה עם ג'ק ועקרה איתו ממקום מגוריה.
קארן ארנולד (אוליביה ד'אבו) - אחותו הגדולה של קווין, היפית המרבה לריב עם אביה השמרן. לבסוף היא מתחתנת ועוברת לגור באלסקה.
ויין ארנולד (ג'ייסון הרווי) - אחיו הגדול של קווין, על פי רוב ביריון הנטפל לקווין ולפול ללא הרף. הוא ממשיך דרכו של אביו בעסק המשפחתי לאחר מותו, על פי האפילוג בפרק הסיום.
דמויות > דמויות משנה

סבא ארנולד (דייוויד הדלסטון) - סבו של קווין מצד אביו
המאמן קאטליפ (רוברט פיקארדו) - המורה להתעמלות, נוטה להתעללות בתלמידיו הבלתי-ספורטיביים
העלמה וייט, לאחר נישואיה גברת היימר (ונדל מלדרום) - המורה של קווין בחטיבת הביניים, אותה הוא אוהב
מר קנטוול (בן שטיין) - המורה למדע, בעל קול מונוטוני המרדים את תלמידיו
בקי סלייטר (קריסטל מקקלר) - בת כתתו האגרסיבית של קווין, וחברתו לפרק אחד. בקי סלייטר היא יריבה של ויני קופר, בעוד שהשחקניות המגלמות את שתי הדמויות הן אחיות
צ'אק קולמן (אנדי ברמן) - מחבריו של קווין לכיתת התיכון
דלורס (ג'ולייט לואיס) - חברתו של ויין
בוני דאגלס (פולה מרשל)
ג'ף בילינגס (ג'ובני ריביסי)
אליס פדרמאייר (לינדזי סלואן) - חברה לכיתה
ג'ואי (דאסטין דיאמונד)
מדלין (ג'ולי קונדרה) - מושא אהבתו של קווין לזמן קצר בתחילת התיכון
דבי פייפר (טורי-אן קוק) - אחותו הצעירה של פול, המאוהבת בקווין
אלווין פייפר (ג'וש מוסקוף) - אביו של פול
אידה פייפר (סטפני סאטי) - אימו של פול
אריק אנטוניו (דון ג'פקוט)
מייקל (דייוויד שווימר) - חברה (ואחר כך בעלה) של קרן
מר קולינס (סטיב גילבורן) - מורה לאלגברה
פרק הסיום

בפרק הסיום של הסדרה מבלים קווין וויני יום אחד אחרון ביחד לפני שדרכיהם נפרדות לעד. ויני נוסעת לאירופה כדי ללמוד אמנות, בעוד קווין נשאר בארצות הברית, מתחתן ומוליד בן. השניים מתכתבים האחד עם השנייה במשך שמונה שנים.
ג'ק ארנולד מת כעבור שנתיים וויין ממשיך את דרכו בעסק המשפחתי. כמו כן מוזכר גורלם של כמה מהגיבורים המשניים בסדרה. בסופו של פרק סנטימנטלי אחרון בסדרה סנטימנטלית, אומר קווין כי ההתבגרות "מתרחשת כהרף עין ... אבל זכרונות הילדות נשארים איתך."
משמאל לימין: ויני, קווין ופול
288

שנת 288 היא השנה ה-88 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 288 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 288‎
נפטרים ב-288‎
כוח ההגנה של סנט קיטס ונוויס

| --- | --- |

 מוטו:  גבורה
 מדינה:  סנט קיטס ונוויס סנט קיטס ונוויס
 תקופת הפעילות:  1997 (צורה נוכחית) – הווה
 זרועות בצבא:  גדוד סנסנט קיטס ונוויס  משמר החופים
 סוגי נשקים:  בעיקר נשק קל
 שם קצר:  SKNDF
 מטה:  מחנה ספרינגפילד, באסטר
 מנהיגות
 המפקד העליון:  המושל הכללי מטעם מלך בריטניה: מרסלה ליבורד
 ראש הצבא:  טרנס מייקל דרו
 שר ההגנה:  טרנס מייקל דרו
 ראש המטה:  סא"ל אנתוני ג'יי קומרי
 כוח אדם
 סוג שירות:  התנדבותי
 גיל הגיוס:  18
 כוחות פעילים:  כ-300
 כוחות מילואים:  כ-150
 תעשייה
 ספקים זרים:  בריטניה בריטניה בלגיה בלגיה ארצות הברית ארצות הברית
 
 https://www.skndf.com/
 
כוח ההגנה של סנט קיטס ונוויס (באנגלית: Saint Kitts and Nevis Defence Force, ובראשי תיבות: SKNDF) הוא הכוח הצבאי של פדרציית סנט קיטס ונוויס. משימותיו כוללת הגנה על השלמות הטריטוריאלית והריבונות של המדינה, הגנה על נכסי המדינה, לחימה בסחר לא חוקי (בפרט סמים), ומתן סיוע אזרחי בעת הצורך.
ארגון וציוד

הכוח כפוף לשר לביטחון לאומי, וכולל כוח לוחם של מעל 300 חיילים בשירות פעיל ומחצית מכך במילואים המסופחים ליחידות הסדיר השונות המורכבות בצורה הבאה:
מפקדת המטכ"ל
גדוד סנט קיטס ונוויס המרכיב היבשתי בכוח
פלוגת A: פלוגת חי"ר הכוללת מפקדה ושלוש מחלקות.
פלוגת B: פלוגת מילואים שכמעט זהה לפלוגה A.
יחידת הסיוע: יחידה לתמיכה בלחימה ותחזוקה צבאית שותפים.
משמר החופים: המרכיב הימי בכוח
מטה
מערך טכני
פלגה ימית
להקה
חיל הצוערים: גוף חוץ צבאי המתופעל בידי חיילים. עבור הכשרת צעירים המעוניינים בקריירה צבאית.
כוח ההגנה מחזיק בשלושה בסיסים עיקריים:
בסיס המטכ"ל (בבירה באסטר)
בסיס משמר החופים
בסיס הגדוד
ארגון וציוד > ציוד

הציוד הצבאי מסופק בעיקר על ידי: בלגיה, בריטניה (ששלטה קודם באיים), וארצות הברית (השניים האחרונות גם מספקות הכשרה). הציוד כולל: כ-10 רכבים שמחצים משוריינים, כחמישה כלי שיט, רובי סער, תת-מקלעים ועשרות בודדות של ציוד לחימה כבד כגון מרגמות ומקלעים.
היסטוריה

בשנת 1896 קודם לעצמאות האיים, הקימה בריטניה (שאז שלטה באיים) כוח צבאי התנדבותי, לאחר מהומות שהתרחשו בסנט קיטס. אותו כוח שהיה מעורב במספר פעולות לאורך השנים יוחלף לבסוף בשנת 1967. באותו שנה עם יציאת סטנט קיטס ונוויס לתהליך של עצמאות והמהומות באי אנגווילה נגד עצמאות זו (שהייתה צריכה להיות חלק ממנו), הוכח חוסר היעילות של אותו כוח צבאי במתכונתו הנוכחי, והחל תהליך לבניית כוח צבאי סדיר על בסיס היחידה הטקטית של המשטרה. עם זאת לאחר עליית מפלגת האופוזיציה לשלטון בשנות ה-80 הרפורמה הצבאית נעצרה פרט ליחידות המילואים. עם חזרת מפלגת הלייבור לשלטון ב-1995 תחודש גם הרפורמה הצבאית בשנת 1997, ותהיה לכוח הצבאית הנוכחי.
הערות שוליים

↑  Home, The Official Website of St Kitts Nevis Defence Force (באנגלית אמריקאית)
↑  Mission Statement, The Official Website of St Kitts Nevis Defence Force (באנגלית אמריקאית)
1 2 3  {{{מחבר}}}, Saint Kitts and Nevis, The World Factbook, Central Intelligence Agency, 2025-01-15
↑  Forces, The Official Website of St Kitts Nevis Defence Force (באנגלית אמריקאית)
↑  Cadet Force, The Official Website of St Kitts Nevis Defence Force (באנגלית אמריקאית)
↑  History, The Official Website of St Kitts Nevis Defence Force (באנגלית אמריקאית)
מחוז פילאך

| --- | --- |

 מדינה:  אוסטריה אוסטריה
 מדינה:  קרינתיה קרינתיה
 שטח:  1,009.33 קמ"ר
 גובה:  535 מטרים
 אוכלוסייה:  ‏
  ‑ במחוז:  64,668 (1 בינואר 2019)
 קואורדינטות:  46°37′26″N 13°43′26″E﻿ / ﻿46.624°N 13.724°E﻿ / 46.624; 13.724 
 אזור זמן:  CET
 http://www.bh-villach.ktn.gv.at, https://www.bh-villach.ktn.gv.at
  מפת מיקום  מפה מפורטת    he tabBackground:;tabBorder:#aaa;defaultTab:0;
מחוז פילאך (בגרמנית: Villach-Land) הוא מחוז במרכז מדינת קרינתיה שבאוסטריה.
במחוז 19 ערים ועיירות:
| --- | --- |
 אפריץ אם זה  אריאך  ארנולדשטיין  באד בלייברג  הוהנטורן  וייסנשטיין  ולדן אם ורטר זה  ורנברג  טרפן אם אוסייכר זה  נטש אים גיילטל:  סנקט יקוב אים רוזנטל  פטרניון  פיישטריץ אן דר גייל  פינקנשטיין אם פקר זה  פלד אם זה  פרזאך  פרנדורף  רוזג  שטוקנבוי
הרכש החדש

| --- | --- |

 סוגה:  דרמה קומית 
 יוצרים:  אלכסי האולי 
 שחקנים:  נואה סנטיאנו  לורה האדוק  קולטון דאן  פיבל סטיוארט  כריסטיאן ברון  אארטי מאן  וונדי קורטיס-הול  Daniel Quincy Annoh 
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  14 
 הפקה
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  16 בדצמבר 2022 – 30 בינואר 2025 
 קישורים חיצוניים
 דף התוכנית ב-IMDb
 
הרכש החדש (באנגלית: The Recruit) היא סדרת טלוויזיה מסוגת הרפתקאות ריגול שנוצרה על ידי אלקסי האולי עבור נטפליקס. הסדרה עוקבת אחר אוון הנדריקס (נואה סנטינאו), עורך דין של ה-CIA שהסתבך בסכסוכים בינלאומיים מסוכנים בניסיון של סוכנת המבקשת לחשוף את הקשר שלה לסוכנות. הסדרה הוקרנה לראשונה בשירות ההזרמה ב-16 בדצמבר 2022.
במרץ 2025 הסדרה בוטלה אחרי שתי עונות.
תקציר

עורך דין צעיר בן עשרים וארבע, אוון הנדריקס, קיבל לאחרונה עבודה ב-CIA. למרות שאוון רק החל, חייו מתהפכים ברגע שהוא נתקל בסייענית של הארגון, שדורשת להשתחרר מהכלא תמורת שלא תחשוף סודות שיביכו את הארגון. ברגע שהיא מנסה לחשוף את מערכת היחסים ארוכת הטווח שלה עם הסוכנות, הוא מסתבך במהרה בפוליטיקה בינלאומית מפותלת המערבת את הסוכנות. בעוד הנדריקס מנסה לנהל משא ומתן, הוא מוצא את עצמו מסוכסך עם יחידים וקבוצות מאיימות, ומסכן את חייו כשהוא מנסה למלא את חובותיו.
סקירת סדרה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 8 | 8 | 16 בדצמבר 2022 | 16 בדצמבר 2022 |
|  | 2 | 6 | 6 | 30 בינואר 2025 | 30 בינואר 2025 |
שחקנים ודמויות > תפקיד ראשי

נואה סנטינאו בתור אוון הנדריקס
אארטי מאן בתור ויולט
דניאל קווינסי אנוה בתור טרנס
וונדי קרטיס-הול בתפקיד וולטר ניילנד
כריסטיאן בראון בתפקיד יאנוס פרבר
לורה האדוק בתור מקס מלדזה
קולטון דאן בתור לסטר
פייבל סטיוארט בתור האנה
שחקנים ודמויות > תפקיד חוזר

ביירון מאן בתור קסנדר
אנג'ל פרקר בתור דואן
לינוס רואץ' כסנאטור סמוט
קיילה זנדר בתור אמיליה
הפקה

ב-28 באפריל 2021 פורסם כי נטפליקס רכשה דרמת ריגול ללא שם, כאשר אנטרטיינמנט ואן תהיה שותפה להפקה. הפרויקט שכונה בשם "Graymail", נוצר על ידי אלקסי האולי, מפיק בפועל של כמה סדרות דרמה פופולריות, כמו קאסל והטירון. אלקסי, שימש מפיק בפועל. לצד האולי, נואה סנטינאו; דאג לימן, ג'ין קליין ודייוויד ברטיס מהיפנוטיק; גם אדם סירלסקי וצ'רלי אבסול מ-"P3 Media" הצטרפו לפרויקט כמפיקים בפועל. לפרויקט הוקצבו שמונה פרקים בני שעה כל אחד. ב-28 בספטמבר 2022 נחשף, כי אלכסי האולי, ג'ורג' גאנם, אמיליה רופר, האדי דיב, ניסול לוי ומאיה גולדסמית שימשו כתסריטאים; בינתיים, דאג לימן, אלכס קלימניוס, עמנואל אוסיי-קופור ג'וניור וג'וליאן הולמס הופקדו על בימוי הפרקים.
הפקה > ליהוק

כשההפקה הוכרזה ב-28 באפריל 2021,נחשף כי נואה סנטינאו לוהק לתפקיד ראשי. ליהוקים נוספים נחשפו ב-12 בנובמבר 2021, כאשר אארטי מאן, דניאל קווינסי אנוך, וונדי כריסטי הול, קריסטיאן ברון, לורה האדוק, קולטון דאן ופייבל סטיוארט לוהקו לתפקיד ראשי לצד סנטיאנו. בנוסף, פורסם כי ביירון מאן, אנחל פארקר, לינוס רואץ' וקיילה זנדר לוהקו לתפקידי אורח.
הפקה > צילומים

על פי הדיווחים, הצילום העיקרי של הסדרה התרחש במונטריאול, קוויבק ולוס אנג'לס, קליפורניה ב-25 באוקטובר 2021. על פי הדיווחים, הצילומים הסתיימו ב-28 במרץ 2022.
נתוני צפייה

העונה השנייה של הסדרה צברה 5.9 מיליון צפיות בארבעת הימים הראשונים שלה בנטפליקס. בטבלת סדרות הטלוויזיה בשפה האנגלית, הסדרה דורגה אחרי העונה השנייה של "סוכן הלילה", שהגיעה ל-15.2 מיליון צפיות בשבוע השני שלה במקום הראשון.